|  |  |
| --- | --- |
| Møte (type/sted): | Styremøte nr 5/2020 |
| Møtedato: | 8.7.2020 kl 16 på Bjerke Travbane |

|  |  |  |  |  |  |
| --- | --- | --- | --- | --- | --- |
| **Kopi**  **til:** | **Til stede:** | **Navn:** | **Kopi**  **til:** | **Til stede:** | **Navn:** |
|  | X | Oddvar Tuverud |  | X | Knut Flatlandsmo |
|  | X | Charlotte M. Tuverud | X |  | Bjørn Dingstad |
|  | X | May-Liss Hansen (Teams) | X |  | Espen Myrbakken |
|  | X | Egil Olsen | X |  | Lagsledere |

|  |  |  |
| --- | --- | --- |
| Møtereferent: | Anne Ramstad | Vedlegg: |
| Neste møte: | **25.8. kl 18, lagsledere kl 19.** |  |

|  |  |  |
| --- | --- | --- |
| **Sak** | **Tekst** | **Ansvar** |
| **1** | **Godkjennelse av siste møtereferater.**  Referat fra styremøte nr 4 og møte med lagsledere samme dag ble godkjent.  Det kom spørsmål angående ponniarrangement. May-Liss fortalte at «Heldag-arrangementet» ble avlyst pga for få påmeldte (23). Det har vært noe kritikk på dette, men i og med at vi skal arrangere «Tre-kamp» til høsten, valgte man å avlyse.  Et annet argument var at da det ble åpnet for arrangement med ponnier igjen, ble det mange tilbud på en gang og mange meldte seg på andre steder enn i vår region.  ***Tre-kamp.***  Tidspunkt for arrangementet skal avklares. Sponsorer blir ivaretatt. |  |
| **2** | **Innkommet post.**  OAT har mottatt brev fra DNT om at vi er tildelt kr 35 000 i administrasjons- og driftstilskudd 2020. |  |
| **3** | **DNTs generalforsamling.**  Følgende personer er valgt som deltakere på DNTs generalforsamling, som finner sted lørdag 29. august kl 11 – 18 på Thon Hotel Oslo Airport, Gardermoen:   * Oddvar Tuverud * May-Liss Hansen * Per Erik Hagen * Kristian Borud * Anja Wigre-Rohde   Vararepresentanter:   * Reidar Molthe * Turid M. Tuverud * Helge Lindstad   Det er mulig å delta som observatør, men påmelding er påkrevet.  Styret, lagsledere og de valgte representantene avholder møte i peisestua tirsdag 25. august kl 19 med gjennomgang av saker til DNTs generalforsamling. | **Alle**  **Alle** |
| **4** | **Gjennomgang egenmelding treningsanlegg – kategorisering.**  OAT har mottatt 4 egenmeldinger, fra Blaker Travselskap, Follo Travselskap, Nes Travselskap og Nitelven Travlag.  Styret foretok en gjennomgang og kategoriserte treningsanleggene slik:  Blaker Travselskap – kategori 4  Follo Travselskap – kategori 2  Nes Travselskap – kategori 4  Nitelven Travlag – kategori 1  Kategoriseringen er ikke endret for noen fra tidligere.  Reglene er som følger:  **Banebidrag lokalbaner:**  **1 - kr 10.000**  **Beskrivelse:** Treningsbane og eller rettstrekke/treningsløype av begrenset størrelse og bruk. Enkel å vedlikeholde.  **2 - kr 20.000**  **Beskrivelse:** Treningsbane og /eller rettstrekke/treningsløype som brukes daglig eller ukentlig av minst 8 -10 hester, eller regelmessig brukes til hurtigkjøring og/eller lokalkjøringer.  **3 - kr 30.000**  **Beskrivelse:** Treningsbane som brukes daglig og gjerne med tilknyttet rettstrekke/treningsløype. Klubbhus, påselingsbokser eller annen bygningsmasse. Bane egnet for hurtigkjøring og lokalkjøringer. 15 – 20 hester bruker anlegget ukentlig. Lang avstand til nærmeste bane egnet for hurtigkjøring kommer under denne kategorien selv om bruken er begrenset.  **4 - kr 40.000**  **Beskrivelse:** Treningsbane av god standard egnet for hurtigkjøring og lokalkjøringer med stor aktivitet. Treningsløyper og/eller rettstrekke tilknyttet anlegget. Hester oppstallet på banen eller i nærområdet som bruker banen daglig til trening. 30-40 hester bruker anlegget ukentlig. Påselingsbokser, klubbhus og eller annen bygningsmasse.  **5 - kr 50.000**  **Beskrivelse:** Komplett treningsanlegg med meget stor aktivitet. Mange hester oppstallet på og i nærområdet som bruker anlegget daglig. Banen godt egnet for hurtigkjøring, lokalkjøring og toto arrangement. Mye bygningsmasse. Stort vedlikeholds behov. |  |
| **5** | **Valg av anleggskontakt.**  Styret ønsker at styret selv skal være anleggskontakt i forbundet. Det er vanlig hos de andre travforbundene.  **Vedtak:**  Styret vedtok at styret tar oppgaven som anleggskontakt. Det blir en fordeling av oppgaver og rullering blant styrets medlemmer. Man tar også hensyn til at styremedlemmer ikke gjennomgår anlegg som de har tilknytning til.  Styret takker Robert Våler for en godt gjennomført jobb som anleggskontakt gjennom mange år. |  |
| **6** | **Eventuelt.**  ***Høstkonferanse.***  På spørsmål om det blir arrangert høstkonferanse i høst, svarte styreleder at det antagelig ikke blir noe større arrangement med flere forbund samlet, som i fjor. OAT kan vurdere å ha sin egen konferanse, noe som diskuteres på møte med lagslederne 25. august.  ***Kuskematch.***  Oslo Travklubb arrangerer årlig kuskematch mellom Bjerke – Charlottenlund og Åby. Denne er avlyst i år pga Koronapandemien.  ***Lokalkjøring.***  Blaker Travselskap planlegger lokalkjøring på Bruvollen i september, men ikke alt er avklart ennå. |  |